CELEX: 32019D1664
Language: mt
Date: 2019-09-30 00:00:00
Title: Deċiżjoni ta’ Implimentazzjoni tal-Kummissjoni (UE) 2019/1664 tat-30 ta’ Settembru 2019 li tawtorizza laboratorju fl-Ukrajna biex iwettaq testijiet seroloġiċi biex jimmonitorja l-effikaċja tat-tilqim tal-klieb, tal-qtates u tal-inmsa kontra l-marda tar-rabja (notifikata bid-dokument C(2019) 6906) (Test b’rilevanza għaż-ŻEE)

2.10.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 252/38
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2019/1664
         tat-30 ta’ Settembru 2019
         li tawtorizza laboratorju fl-Ukrajna biex iwettaq testijiet seroloġiċi biex jimmonitorja l-effikaċja tat-tilqim tal-klieb, tal-qtates u tal-inmsa kontra l-marda tar-rabja
         (notifikata bid-dokument C(2019) 6906)
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Deċiżjoni tal-Kunsill 2000/258/KE tal-20 ta’ Marzu 2000 li taħtar istituzzjoni speċifika sabiex tkun responsabbli biex tistabbilixxi l-kriterji neċessarji għall-istandardizzazzjoni ta’ testijiet seroloġiċi biex issegwi l-effettività tat-tilqim kontra l-idrofobija (1), u b’mod partikolari l-Artikolu 3(2) tagħha,
         Billi:
         
                     (1)
                  
                  
                     Id-Deċiżjoni 2000/258/KE ħatret lill-Agence française de sécurité sanitaire des aliments (l-AFSSA) f’Nancy, Franza, bħala l-istitut speċifiku responsabbli għall-iffissar tal-kriterji meħtieġa biex jiġu standardizzati t-testijiet seroloġiċi għall-monitoraġġ tal-effikaċja tat-tilqim kontra r-rabja. L-AFSSA issa ġiet integrata fl-Agence nationale de sécurité sanitaire de l’alimentation, de l’environnement et du travail (l-ANSES) fi Franza.
                  
               
                     (2)
                  
                  
                     Fost l-oħrajn, id-Deċiżjoni 2000/258/KE tipprevedi li l-ANSES għandha tivvaluta l-laboratorji f’pajjiżi terzi li jkunu applikaw għall-approvazzjoni biex iwettqu testijiet seroloġiċi għall-monitoraġġ tal-effikaċja tat-tilqim kontra r-rabja.
                  
               
                     (3)
                  
                  
                     L-awtorità kompetenti tal-Ukrajna ressqet applikazzjoni għall-approvazzjoni tal-laboratorju “NeoVetlab Ukraine Ltd” f’Kiev, u l-ANSES stabbiliet u ssottomettiet lill-Kummissjoni rapport ta’ valutazzjoni favorevoli bid-data tal-14 ta’ Settembru 2018 għal dan il-laboratorju.
                  
               
                     (4)
                  
                  
                     Il-laboratorju “NeoVetlab Ukraine Ltd” f’Kiev għandu għalhekk ikun awtorizzat iwettaq testijiet seroloġiċi biex jimmonitorja l-effikaċja tat-tilqim tal-klieb, tal-qtates u tal-inmsa kontra r-rabja.
                  
               
                     (5)
                  
                  
                     Il-miżuri previsti f’din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            F’konformità mal-Artikolu 3(2) tad-Deċiżjoni 2000/258/KE, il-laboratorju msemmi hawn taħt huwa b’dan awtorizzat iwettaq testijiet seroloġiċi għall-monitoraġġ tal-effikaċja tal-vaċċini kontra r-rabja fil-klieb, fil-qtates u fl-inmsa:
            
                        NeoVetlab Ukraine Ltd.
                     
                  
                        11, Akademika Viliamsa str., apt.101
                     
                  
                        Kiev, 03191
                     
                  
                        L-Ukrajna
                     
                  
         
            Artikolu 2
            Din id-Deċiżjoni għandha tapplika mill-1 ta’ Ottubru 2019.
         
         
            Artikolu 3
            Din id-Deċiżjoni hija indirizzata lill-Istati Membri.
         
         
            Magħmul fi Brussell, it-30 ta’ Settembru 2019.
            
               
                  Għall-Kummissjoni
               
               Vytenis ANDRIUKAITIS
               
                  Membru tal-Kummissjoni
               
            
         
         
            (1)  ĠU L 79, 30.3.2000, p. 40.